**ZADEVA: NAČRT RAZPOLAGANJA Z NEPREMIČNIM PREMOŽENJEM OBČINE ŠENČUR ZA LETO 2012**

**PRAVNA PODLAGA**

Zakon o stvarnem premoženju države in samoupravnih lokalnih skupnosti (Ur.l. RS, št. 86/2010) in Uredba o stvarnem premoženju države in samoupravnih lokalnih skupnosti (Ur.l. RS, št. 34/2011).

Načrt ravnanja z nepremičnim premoženjem samoupravnih lokalnih skupnosti sprejme svet samoupravne lokalne skupnosti na predlog organa pristojnega za izvajanje proračuna samoupravne skupnosti. Svet samoupravne lokalne skupnosti lahko določi, da načrt pridobivanja in razpolaganja za nepremičnine samoupravne lokalne skupnosti pod določeno vrednostjo sprejme organ, pristojen za izvajanje proračuna.

Postopek razpolaganja z nepremičnim premoženjem se lahko izvede le, če je nepremično premoženje vključeno v načrt razpolaganja z nepremičnim premoženjem.

V načrt razpolaganja z nepremičnim premoženjem so vključena zemljišča in stavbe.

Zemljišča se v načrt razpolaganja z nepremičnim premoženjem vpisujejo s podatki o:

* identifikacijski oznaki nepremičnine,
* orientacijski vrednosti,
* predvideni metodi razpolaganja,
* obrazložitvi ekonomske utemeljenosti razpolaganja z nepremičnino.

Načrt razpolaganja z nepremičnim premoženjem se spremeni ali dopolni enkrat letno, praviloma v prvi polovici tekočega leta. Lahko pa se načrt razpolaganja z nepremičnim premoženjem izjemoma v posebej utemeljenih primerih spremeni ali dopolni.

**RAZPOLAGANJE Z NEPREMIČNIM PREMOŽENJEM**

Občina Šenčur bo z namenom in ciljem zagotoviti prihodke v proračunu za leto 2012 prodala v nadaljevanju predlagane nepremičnine, ki obsegajo stavbna in druga zemljišča. Nepremičnine se bodo prodajale v skladu z Zakonom in Uredbo o stvarnem premoženju države in samoupravnih skupnosti ki določata, da se nepremičnine lahko prodajajo na podlagi javne dražbe, javnega zbiranja ponudb ali neposredne pogodbe.

**STAVBNA IN DRUGA ZEMLJIŠČA**

Občina Šenčur je lastnica določenega dela nezazidanega stavbnega zemljišča in drugih zemljišč. V letu 2012 naj bi se prodalo del navedenih zemljišč, na območju celotne občine Šenčur. Pri oceni prihodka predlaganih prodaj je bila upoštevana povprečna ocenjena vrednost m2 površine na podlagi dosedanjih cenitev primerljivih zemljišč sodnega cenilca in izvedenca.

Občina Šenčur predvideva na podlagi pozitivnega mnenja pristojnih uradov prodajati zemljišča namenjena gradnji, zemljišča namenjena zaokrožitvi funkcionalnih zemljišč in druga zemljišča na podlagi prejetih in bodočih vlog strank.

**VISOKO**

Predmet prodaje je zemljišče parcelna številka 869/5, pašnik v izmeri 15 m2, k.o. 2106 – Visoko. Zemljišče je namenjeno prodaji kot zaokrožitev obstoječih zemljišč, ki bo služilo kot dostopna pot.

Metoda razpolaganja: neposredna pogodba

Ocenjena vrednost: 900,00 EUR.

Ekonomska utemeljenost: zagotavljanje prihodkov v proračun občine Šenčur

Predmet prodaje so zemljišča parcelna številka 848/1, gozd v izmeri 243 m2, del parcelne številke 1716/3, pašnik v izmeri 1.357 m2, del parcelne številke 849/3, pašnik v izmeri 1585 m2, del parcelne številke 849/2, travnik v izmeri 3.633 m2, gozd v izmeri 1.036 m2, funkcionalni objekt v izmeri 57 m2, igrišče v izmeri 4648 m2, travnik v izmeri 2.231 m2, v skupni zmeri 11.605 m2 in del parcelne številke 849/1, pašnik v izmeri 11.723 m2, gozd v izmeri 2.435 m2, funkcionalni objekt v izmeri 51 m2 in pašnik v izmeri 3.975 m2, v skupni izmeri 18.184 m2. Pred sklenitvijo prodajne pogodbe je potrebna parcelacija zemljišč. Prodali bomo cca. 2.000 m2.

Metoda razpolaganja: neposredna pogodba

Ocenjena vrednost: 17.000,00 EUR

Ekonomska utemeljenost: doseganje čim višje kupnine in zagotavljanje prihodkov v proračun občine Šenčur.

**ŠENČUR**

Predmet prodaje so zemljišča parcelna številka 1885/11, pot v izmeri 21 m2, parcelna številka 1885/10, pot v izmeri 137 m2, parcelna številka 1885/9, pot v izmeri 156 m2 in parc. št. 1885/8, pot v izmeri 152 m2, vse k.o. 2119 Šenčur. Zemljišča so namenjena prodaji kot zaokrožitev obstoječih zemljišč.

Metoda razpolaganja: neposredna pogodba

Ocenjena vrednost: 3.961,00 EUR

Ekonomska utemeljenost: doseganje čim višje kupnine in zagotavljanje prihodkov v proračun občine Šenčur

Predmet prodaje so zemljišča parcelna številka 717/7, travnik v izmeri 234 m2, parcelna številka 717/8, travnik v izmeri 108 m2, parcelna številka 717/9, travnik v izmeri 96 m2, parcelna številka 717/10, travnik v izmeri 89 m2, parcelna številka 717/11, travnik v izmeri 86 m2, parcelna številka 717/12, travnik v izmeri 80 m2, parcelna številka 717/13, travnik v izmeri 59 m2 in parcelna številka 717/14, travnik v izmeri 41 m2. Zemljišča so namenjena prodaji kot zaokrožitev obstoječih zemljišč. Zemljišča so trenutno v lastništvu Sklada kmetijskih zemljišč Republike Slovenije, vendar po Zakonu o skladu kmetijskih zemljišč in gozdov Republike Slovenije pripadajo občini Šenčur.

Metoda razpolaganja: neposredna pogodba

Ocenjena vrednost: 47.580,00 EUR

Ekonomska utemeljenost: zagotavljanje prihodkov v proračun občine Šenčur.

**SREDNJA VAS**

Predmet prodaje je del zemljišča parcelna številka 1189/2, cesta v izmeri 4423 m2, k.o. 2107 – Luže, v približni izmeri 725 m2. Zemljišče je namenjeno prodaji kot zaokrožitev obstoječih zemljišč. Pred sklenitvijo pogodbe je potrebna parcelacija zemljišča.

Metoda prodaje: javno zbiranje ponudb

Ocenjena vrednost: 72.500,00 EUR

Ekonomska utemeljenost: doseganje čim višje kupnine in zagotavljanje prihodkov v proračun občine Šenčur.

OBČINA ŠENČUR

 Župan

 Miro Kozelj, l.r.